CELEX: 62008TA0284
Language: fi
Date: 2008-12-04 00:00:00
Title: Asia T-284/08: Yhteisöjen ensimmäisen oikeusasteen tuomioistuimen tuomio 4.12.2008 — People's Mojahedin Organization of Iran v. neuvosto (Yhteinen ulko- ja turvallisuuspolitiikka — Terrorismin torjuntaan liittyvät, tiettyihin henkilöihin ja yhteisöihin kohdistuvat erityiset rajoittavat toimenpiteet — Varojen jäädyttäminen — Kumoamiskanne — Puolustautumisoikeudet — Tuomioistuimen suorittama valvonta)

24.1.2009   
            
            
               FI
            
            
               Euroopan unionin virallinen lehti
            
            
               C 19/29
            
         Yhteisöjen ensimmäisen oikeusasteen tuomioistuimen tuomio 4.12.2008 — People's Mojahedin Organization of Iran v. neuvosto
   (Asia T-284/08) (1)
   
   (Yhteinen ulko- ja turvallisuuspolitiikka - Terrorismin torjuntaan liittyvät, tiettyihin henkilöihin ja yhteisöihin kohdistuvat erityiset rajoittavat toimenpiteet - Varojen jäädyttäminen - Kumoamiskanne - Puolustautumisoikeudet - Tuomioistuimen suorittama valvonta)
   (2009/C 19/55)
   Oikeudenkäyntikieli: englanti
   Asianosaiset
   
      Kantaja: People's Mojahedin Organization of Iran (Auvers-sur-Oise, Ranska) (edustajat: aluksi asianajaja J.-P. Spitzer ja D. Vaughan, QC, sittemmin J.-P. Spitzer, D. Vaughan ja barrister M.-E. Demetriou)
   
      Vastaaja: Euroopan unionin neuvosto (asiamiehet: aluksi G. J. Van Hegleson, M. Bishop ja E. Finnegan, sittemmin M. Bishop ja E. Finnegan)
   Oikeudenkäynnin kohde
   Tiettyihin henkilöihin ja yhteisöihin kohdistuvista erityisistä rajoittavista toimenpiteistä terrorismin torjumiseksi annetun asetuksen (EY) N:o 2580/2001 2 artiklan 3 kohdan täytäntöönpanosta sekä päätöksen 2007/868/EY kumoamisesta 15.7.2008 tehdyn neuvoston päätöksen 2008/583/EY (EUVL L 188, s. 21) kumoaminen kantajaa koskevilta osin.
   Tuomiolauselma
   
               1)
            
            
               Tiettyihin henkilöihin ja yhteisöihin kohdistuvista erityisistä rajoittavista toimenpiteistä terrorismin torjumiseksi annetun asetuksen (EY) N:o 2580/2001 2 artiklan 3 kohdan täytäntöönpanosta sekä päätöksen 2007/868/EY kumoamisesta 15.7.2008 tehty neuvoston päätös 2008/583/EY kumotaan niiltä osin kuin se koskee People's Mojahedin Organization of Irania.
            
         
               2)
            
            
               Neuvosto vastaa omista oikeudenkäyntikuluistaan ja se velvoitetaan korvaamaan People's Mojahedin Organization of Iranin oikeudenkäyntikulut.
            
         
               3)
            
            
               Ranskan tasavalta ja komissio vastaavat omista oikeudenkäyntikuluistaan.
            
         
      (1)  EUVL C 236, 13.9.2008.